Η συστηματική ανάλυση των κινηματικών και κινητικών παραμέτρων, χρησιμεύει στην κατανόηση μεταξύ άλλων, της φύσης των ελλειμμάτων του κινητικού συστήματος, καθώς και του Κεντρικού Κινητικού Ελέγχου, όπως επίσης, στην αξιολόγηση του αποτελέσματος των παρεμβάσεων μέσω της άσκησης. Η χρήση συστημάτων για την αξιολόγηση ποικίλει και αφορά τόσο συστήματα κινηματικής (οπτοηλεκτρονικά οπτοηλεκτρονικά, βίντεο, IMU inertial sensors), όσο και κινητικής ανάλυσης (δυναμοδάπεδα, πελματογράφους, EMG) καθώς και δυναμομετρικά συστήματα (ισοκίνηση, δυναμόμετρα χειρός κ.α.). Η κινητική αφορά σε όλες τις δυνάμεις (μάζα, επιτάχυνση), τις ροπές και τη μηχανική ισχύ που παράγεται κατά την διάρκεια μιας κίνησης. Η κινηματική ασχολείται με την ταχύτητα και τις γωνίες στις αρθρώσεις κατά την κίνηση, μέσω τρισδιάστατου συστήματος καταγραφής.